Før selve skyteprøven kan tas må det gjennomføres minimum 30 obligatoriske treningsskudd på blink fordelt over minimum to dager. Jegeren får altså godkjent maksimalt 15 skudd per dag, der resultatet ikke teller. Det er lov å foreta denne delen av skyteprøven over flere dager om ønskelig. Et 30-skudds stevne i konkurranseskyting vil også telle som de 30 obligatoriske skuddene som kreves før storviltprøven, eksempelvis ved deltagelse i jegerklassen i DFS bane eller feltskyting eller jegerklassen i NJFF jaktfelt.